วางแผนเกี่ยวกับวิดีโอ สร้างแชนแนล สร้างผลงานบ่อยๆ ทำคลิปวิดีโอ
แม้ว่าการถ่ายวิดีโอแบบไม่ได้เตรียมตัวล่วงหน้าจะสามารถทำได้ แต่การเขียนบทจะช่วยให้วิดีโอลื่นไหลและไม่ออกนอกเรื่อง ตัวบทจะทำให้คุณไม่พูดประเด็นที่หลุดออกจากเนื้อหาหลักของวิดีโอ และช่วยคงเนื้อหาหลักที่ต้องการจะสื่อให้ผู้ชมฟัง สำหรับการ Vlog (การถ่ายวิดีโอเป็นการบันทึกชีวิตประจำวัน) คุณอาจจะแค่ร่างขอบเขตของเนื้อหาที่ต้องการพูดเอาไว้ และพูดพร่ำต่อไปเรื่อยๆ Vlogger บางคนถ่ายวิดีโอด้วยวิธีนี้ และตัดช่วงที่เขาพูดคำว่า “อืม...” ออกไปทีหลัง วิดีโอที่ประสบความสำเร็จมากที่สุดคือวิดีโอที่ผู้ถ่ายบันทึกเกี่ยวกับสิ่งที่ตัวเองชื่นชอบ อย่าทำตามคนส่วนมาก และอย่าถ่ายวิดีโอโดยพยายามเลียนแบบกระแสต่างๆ คุณจะประสบความสำเร็จได้มากกว่า หากได้ทำในสิ่งที่คุณอยากจะทำจริงๆ คงแนวของคุณไว้และพัฒนามันต่อไป บทนำในช่วงต้นของวิดีโอเป็นอีกช่วงที่สำคัญมาก บทนำควรจะดึงดูดความสนใจของผู้ชม ทำให้ผู้ชมเข้าใจเนื้อหาหลักกับทิศทางของเนื้อหาที่จะกล่าวถึง และทำให้ผู้ชมอยากจะติดตามดูต่อ คุณสามารถทำได้ด้วยการแนะนำตัวเอง ใส่ภาพกราฟฟิก ทำภาพยนตร์หรือเพลงสั้นๆ และอื่นๆ ทำบทนำให้น่าสนใจแต่คงความสั้นไว้ ผู้ชมมักจะไม่อยากนั่งดูบทนำที่ยาวเกินกว่า 10-15 วินาที บทนำเหล่านี้รวมถึงหัวเรื่อง ภาพกราฟฟิกต่างๆ และการกล่าวนำเข้าเนื้อหาหลักด้วย ดึงความสนใจจากผู้ชมให้เร็วที่สุด แล้วจึงพาพวกเขาเข้าสู่เนื้อหาหลักของวิดีโอ จังหวะของวิดีโอเป็นสิ่งสำคัญที่จะช่วยให้ผู้ชมไม่รู้สึกเบื่อ อย่ามัวแต่พูดถึงเรื่องที่ไม่น่าสนใจ ให้เดินเรื่องต่อไปเรื่อยๆ  อย่าอัดเนื้อหาในส่วนใดส่วนหนึ่งมากจนเกินไป ถ้าคุณกำลังทำวิดีโอสำหรับให้ข้อมูล ให้คุณแบ่งเนื้อหาออกเป็นหลายๆ ส่วน วิธีนี้จะทำให้ผู้ชมไม่รู้สึกว่าได้รับเนื้อหามากจนเกินไปในคราวเดียว ในทางกลับกัน คุณควรจะคงปริมาณเนื้อหาให้มากพอและเข้ากับความยาวของวิดีโอ หากผู้ชมรู้สึกเบื่อแม้เพียงวินาทีเดียว เขาก็อาจจะออกไปดูวิดีโออื่น สำหรับวิดีโอขนาดยาว ให้เพิ่มช่วงพักเข้าไปในจังหวะที่ไม่จำเป็นต้องเร่งเนื้อหา วิธีนี้จะเป็นการให้เวลาแก่ผู้ชมในการคิดไตร่ตรองถึงสิ่งที่เพิ่งได้ชมไป ก่อนที่เขาจะได้รับข้อมูลใหม่จากเนื้อหาในช่วงถัดไป ในช่วงท้ายของวิดีโอ อย่ากล่าวแค่คำบอกลาและปิดวิดีโอ ให้คุณขอให้ผู้ชมกดติดตามแชนแนลของคุณ แชร์วิดีโอของคุณลงเฟซบุ๊ก หรือขอให้เขาแสดงความคิดเห็นเกี่ยวกับวิดีโอ วิธีเหล่านี้จะทำให้คุณมีผู้ติดตามมากขึ้น และเป็นการสร้างปฏิสัมพันธ์กับผู้ติดตามของคุณ ใช้ Annotations เพื่อเพิ่มปุ่มติดตามเข้าไปในวิดีโอ ระวังอย่าให้ปุ่มบดบังการเคลื่อนไหวในวิดีโอ และคุณควรจะเพิ่มปุ่มนี้เข้าไปในช่วงท้ายของวิดีโอเท่านั้น ผลงานที่อัพโหลดลงในแชนแนลจะต้องมีเนื้อหาที่เข้ากับธีมของแชนแนล ตัวอย่างเช่น หากคุณเริ่มอัพโหลดวิดีโอบางส่วนที่มีเนื้อหาเกี่ยวกับการวิจารณ์ภาพยนตร์ คุณก็ไม่ควรจะอัพโหลดวิดีโอเกี่ยวกับการทำอาหารทีหลัง คุณจะเสียผู้ติดตามที่เห็นว่าผลงานของคุณไม่เป็นไปตามที่เขาคาดหวังไว้ สร้างแชนแนลอื่นๆ สำหรับผลงานที่มีเนื้อหาต่างกันออกไป วิธีนี้จะทำให้คุณยังสามารถเชื่อมโยงแชนแนลต่างๆ เข้าเดียวกันได้ แต่จะเป็นการแยกประเภทผลงานเพื่อไม่ทำให้ผู้ชมสับสน การตอบความคิดเห็นที่น่าสนใจและพูดคุยกับผู้ติดตามผ่านวิดีโอจะช่วยทำให้สังคมในแชนแนลของคุณแข็งแรงขึ้น สร้างบรรยากาศอันน่าอุ่นใจให้แชนแนล ลบความคิดเห็นที่จะทำให้ผู้ติดตามคนอื่นโกรธหรือไม่พอใจออก วิธีนี้จะคงบรรยากาศของความเป็นมิตรให้กับแชนแนล และทำให้แชนแนลเป็นที่นิยม ค้นหาแชนแนลที่มีความสนใจคล้ายๆ กับคุณ แล้วกดติดตาม ทิ้งความคิดเห็นดีๆ ไว้ แล้วผู้ติดตามของแชนแนลนั้นก็จะเข้ามาที่แชนแนลของคุณเช่นกัน ยูทูปเป็นสังคมชนิดหนึ่ง ดังนั้นการมีปฏิสัมพันธ์จึงเป็นการช่วยให้คุณเติบโตขึ้นได้มากกว่าการอัพโหลดวิดีโออย่างเดียว  อัพโหลดวิดีโอโต้ตอบกับวิดีโออื่นตามสมควร แต่อย่าก่อกวนแชนแนลอื่นด้วยวิดีโอของคุณ ไม่เช่นนั้นคุณอาจจะถูกเพิกเฉยหรือถูกบล็อคได้ ซึ่งจะเป็นการลดโอกาสที่คุณจะได้ผู้ติดตามเพิ่ม ให้ความเคารพแชนแนลอื่น แล้วคุณจะค่อยๆ เติบโตไปได้ด้วยดี ทิ้งความคิดเห็นในเชิงบวกบนวิดีโอของคนอื่น ให้แน่ใจว่ามันเกี่ยวข้องกับวิดีโอนั้นและไม่ดูเสแสร้ง ใช้สังคมออนไลน์อื่นๆ เช่น เฟซบุ๊ก และทวิตเตอร์ ในการโฆษณาแชนแนลของคุณ บอกเพื่อนและผู้ติดตามให้รู้ว่าวิดีโอใหม่ของคุณได้อัพโหลดเรียบร้อยแล้ว โดยการประกาศผ่านโพสต์ หากคุณมีบล็อก ให้ใส่ลิงค์ไปยังแชนแนลยูทูปเข้าไป เพื่อที่ผู้อ่านจะได้เข้าถึงวิดีโอของคุณได้ง่ายขึ้น ใช้โค้ดด้านล่างนี้สร้างลิงค์ไปยังแชนแนลของคุณ เพื่อเพิ่มโอกาสที่จะมีผู้ติดตามเข้ามามากขึ้น: <script src="https://apis.google.com/js/plusone.js"></script>  <div class="g-ytsubscribe" data-channel="ใส่ชื่อแชนแนลของคุณที่นี่">   </div> หนึ่งในขั้นตอนที่สำคัญที่สุดในการเพิ่มจำนวนผู้ติดตามก็คือ การสร้างผลงานให้มากที่สุดเท่าที่จะทำได้ ยิ่งคุณมีวิดีโอมากเท่าไร แชนแนลของคุณก็จะเป็นที่นิยมมากขึ้นเท่านั้น เพราะการโพสต์วิดีโอบ่อยๆ จะทำให้คนอยากกลับมาดูวิดีโอของคุณอีก  ยิ่งมีวิดีโอมาก ผลการค้นหาก็จะแสดงวิดีโอของคุณมากขึ้น ซึ่งจะทำให้มีผู้ติดตามเข้ามามากขึ้น โปรดจำไว้ว่าการโพสต์วิดีโอมากไปในทุกสัปดาห์ จะทำให้ผู้เข้าชมหาวิดีโอที่ต้องการชมในแชนแนลได้ยากยิ่งขึ้น พยายามอัพโหลดวิดีโอเป็นประจำในเวลาเดิมตลอดทั้งสัปดาห์ ทำให้ผู้ติดตามรู้ว่าวิดีโอใหม่ของคุณจะมาเมื่อไร และพวกเขาก็จะกลับมาที่แชนแนลในเวลาที่วิดีโอถูกอัพโหลด  ผู้คนมักจะติดตามคนที่สร้างผลงานออกมาเป็นประจำ และจะไม่ค่อยชอบคนที่อัพโหลดผลงานเพียงนานๆ ครั้ง ลองพิจารณาการถ่ายทอดวิดีโอสดเพื่อที่จะได้มีปฏิสัมพันธ์กับคนดูเวลาที่เขาชมผลงานของคุณ วิดีโอถ่ายทอดสดมักถูกวางไว้บนๆ เวลาแสดงผลการค้นหาในยูทูป โดยเฉพาะในขณะที่มันกำลังถ่ายทอดสดอยู่ ดูให้ดีว่าแท็กทั้งหมดเข้ากับเนื้อหาในวิดีโอหรือไม่ หากใครสักคนกำลังค้นหาอะไรสักอย่าง แล้ววิดีโอของคุณก็ปรากฏขึ้นในผลการค้นหาเพราะแท็กที่คุณใส่ไว้ ทั้งๆ ที่เนื้อหาในวิดีโอไม่เกี่ยวข้องกับแท็ก เขาก็อาจจะเข้ามาดูวิดีโอของคุณ ออกจากแชนแนลภายในเวลาไม่กี่วินาที และอาจจะไม่กลับมาอีกเลย  การแท็กที่ดีจะทำให้วิดีโอของคุณปรากฏขึ้นในผลการค้นหาที่เกี่ยวข้องกัน ใช้การแท็กแบบหลายคำเช่นเดียวกับการแท็กแบบคำเดียว เพราะผู้คนมักจะใช้วลีในการค้นหาบ่อยๆ จำกัดตัวเองให้ติดแฮชแท็กไม่เกิน 15 แท็กต่อวิดีโอ ถ้าคุณใช้มากกว่านั้น ยูทูปจะเพิกเฉยแฮชแท็กทั้งหมดของคุณเลยและอาจไม่แสดงวิดีโอของคุณในผลการค้นหา ใช้แฮชแท็กที่เกี่ยวข้องกับสิ่งที่ผู้คนค้นหา ทั้งแอปและเว็บไซต์อย่าง hashtags4follows.com สามารถช่วยคุณหาแฮชแท็กเหล่านี้ได้ ชื่อวิดีโอที่ดีจะทำให้วิดีโอโดดเด่นมากกว่าวิดีโออื่นๆ ในผลการค้นหา ตัวอย่างเช่น ถ้าคุณกำลังจะอัพโหลดวิดีโอเกี่ยวกับการอบคุกกี้ การตั้งชื่อวิดีโอว่า “อบคุกกี้ให้อร่อย” ก็อาจจะไม่ดีเท่าไรนัก ชื่อที่ดีกว่าควรจะเป็น “อบคุกกี้เนื้อหนึบแสนอร่อยในเวลาไม่ถึง 15 นาที”   ตัวอย่างการตั้งชื่อแบบที่สองจะบรรยายภาพได้ดีกว่า และมีการใช้คำมากกว่า ซึ่งจะทำให้เครื่องมือค้นหามีคำให้จับมากขึ้น บัญชียูทูปที่ดังๆ มักใช้สิ่งที่เรียกกันว่า "คลิกเบท" มันคือชื่อวิดีโอที่จะทำให้ผู้ชมอยากรู้มากขึ้นกว่าที่เห็น เช่น "สิ่งที่จะเห็นต่อไปนี้รับรองว่าทำคุณช็อค" หรือ "รับรองว่าสิ่งที่ไอ้หมอนี่ทำมันเหลือเชื่อ" นี่เป็นกลวิธีที่ดีในการได้คนติดตามเพิ่มขึ้นแต่อาจทำให้หลายคนโมโหได้เหมือนกันถ้าตัววิดีโอมันไม่เจ๋งอย่างที่เกริ่นไว้ หน้าผลการค้นหาจะแสดงคำอธิบายวิดีโอของคุณเพียงไม่กี่บรรทัดเท่านั้น ดังนั้น คุณควรจะพิมพ์คำอธิบายวิดีโอให้น่าสนใจ และสามารถอธิบายเนื้อหาในวิดีโอที่จะได้ชมได้  ให้แน่ใจว่าได้ใส่คีย์เวิร์ดจำนวนพอเหมาะลงไปในคำอธิบาย แต่อย่าใส่จนล้นและทำให้อ่านไม่รู้เรื่อง ขอให้ผู้คนติดตามคุณภายในคำอธิบายนั้นและใส่ลิงก์ที่จะเชื่อมไปยังแชนแนลของคุณ แม้แต่โปรแกรมตัดต่อธรรมดาก็สามารถช่วยทำให้วิดีโอของคุณแตกต่างจากวิดีโออื่นๆ ในยูทูปที่เหมือนๆ กันได้ ตัดช่วงที่เงียบจนน่าเบื่อ จุดผิดพลาดระหว่างการถ่ายทำ และเนื้อหาที่ไม่ดีในวิดีโอออก ให้เวลาในการเรียนรู้วิธีการใช้โปรแกรมตัดต่อวิดีโอ โปรแกรมตัดต่อวิดีโอบางตัวจะสามารถใช้งานได้ฟรี นอกจากนี้ กล้องวิดีโอดิจิตอลแบบพกพาส่วนมากก็จะมาพร้อมกับโปรแกรมตัดต่อวิดีโออยู่แล้วด้วย หากคุณกำลังทำวิดีโอจำนวนมากที่เป็นแนวเดียวกัน (วิดีโอสอนวิธีการทำสิ่งต่างๆ วิดีโอสำหรับวิจารณ์อะไรสักอย่าง หรืออื่นๆ) ให้คุณใส่เทคนิคพิเศษระหว่างการเปลี่ยนฉากเข้าไปในวิดีโอทั้งหมด วิธีนี้จะทำให้วิดีโอทั้งหมดของคุณดูเป็นหนึ่งเดียวกัน และทำให้ผู้ชมรู้สึกว่าคุณมีความเป็นมืออาชีพอีกด้วย เทคนิคพิเศษเหล่านี้มีความสำคัญต่อวิดีโอของคุณมาก มันจะสร้างเอกลักษณ์ให้กับแบรนด์ของคุณ ซึ่งการมีแบรนด์เป็นสิ่งสำคัญที่จะทำให้แชนแนลยูทูปของคุณประสบความสำเร็จ ดังนั้นคุณควรจะพัฒนามันให้ดีที่สุดเท่าที่ทำได้ ลองถ่ายวิดีโอหลายๆ แบบ และรู้คุณสมบัติทั้งหมดที่กล้องวิดีโอของคุณมี การถ่ายที่ลื่นไหลจะช่วยรักษายอดผู้ติดตามของคุณไว้  อย่าหันกล้องบ่อยมากจนเกินไป นอกเสียจากว่า คุณตั้งใจจะถ่ายแบบนั้นจริงๆ ตัวอย่างเช่น ถ้าคุณกำลังพูดอยู่ตรงหน้ากล้อง แล้วต้องการจะซูมไปยังสิ่งของที่วางอยู่บนโต๊ะ อย่าขยับกล้องของคุณ แต่ให้ใช้วิธีตัดต่อเพื่อตัดภาพไปยังสิ่งของบนโต๊ะแทน เพื่อที่ผู้ชมจะได้ไม่รู้สึกเวียนหัวขณะชม ขอให้เพื่อนหรือสมาชิกในครอบครัวช่วย การมีผู้ช่วยควบคุมกล้องแทนจะทำให้คุณเคลื่อนไหวหน้ากล้องได้สะดวกยิ่งขึ้น การมี “ผู้ช่วย” จะทำให้งานของคุณดูมีความเป็นมืออาชีพมากขึ้น เช่นเดียวกับการไม่ใช้กล้องเว็บแคมในการถ่ายทำภาพยนตร์ ใช้ขาตั้งกล้องหรือสแตนด์ทุกที่ถ้าเป็นไปได้เพื่อให้แน่ใจว่าภาพไม่สั่นไหว ถ้าต้องการเคลื่อนกล้อง ให้ใช้ไม้ติดกล้องหรือกล้องที่มีระบบรักษาสมดุลภาพ
เขียนบท. ถ่ายวิดีโอเกี่ยวกับเรื่องที่คุณรู้. ทำให้ช่วงต้นของวิดีโอน่าสนใจและน่าดึงดูด. คุมจังหวะวิดีโอ. จบวิดีโอด้วยคำขอ. รักษาแนวของผลงานให้ไปในทางเดียวกัน. สร้างปฏิสัมพันธ์กับผู้ติดตาม. ติดตามแชนแนลอื่น. โฆษณาแชนแนลของตัวเอง. อัพโหลดวิดีโออย่างน้อยหนึ่งครั้งต่อสัปดาห์. สร้างกำหนดการและทำตามกำหนดที่วางไว้. แท็กวิดีโออย่างเหมาะสม. ให้เวลากับการตั้งชื่อวิดีโอ. พิมพ์คำอธิบายให้น่าสนใจ. ตัดต่อวิดีโอ. พัฒนาเทคนิคพิเศษระหว่างการเปลี่ยนฉากในวิดีโอของตัวเอง. ฝึกการถ่ายวิดีโอ.
https://www.wikihow.com/Get-Tons-of-Subscribers-on-YouTube https://www.wikihow.com/Get-Tons-of-Subscribers-on-YouTube https://www.wikihow.com/Get-Tons-of-Subscribers-on-YouTube https://www.wikihow.com/Get-Tons-of-Subscribers-on-YouTube
Planning Your Videos Building Your Channel Creating Content Often Producing Your Clips